ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
- privind modificarea contractului  de închiriere nr. 4683/3.05.2010 şi prelungirea termenului

Având în vedere: 
- referatul de aprobare, înregistrat sub nr. 13638/19.07.2022,  prin care primarul oraşului Boldeşti-Scăeni propune modificarea contractului  de închiriere nr. 4683/3.05.2010 şi prelungirea termenului;
- raportul de specialitate din partea compartimentului de resort, înregistrat sub nr.13639/19.07.2022;
- contractul de închiriere nr. 4683/3.05.2010 încheiat între Consiliul Local al oraşului Boldeşti-Scăeni şi locatarul S.C. ROMTELECOM S.A. şi Actul adiţional nr. 7301/25.07.2019 încheiat între Consiliul Local al oraşului Boldeşti-Scăeni şi locatarul S.C. TELEKOM ROMANIA COMMUNICATION S.A.;
- adresa înregistrată sub nr. 9139/12.05.2022 prin care S.C. ORANGE ROMANIA COMMUNICATIONS S.A. solicită modificarea contractului şi prelungirea termenului contractului de închiriere; 
- avizul secretarului general al oraşului Boldeşti-Scăeni, înregistrat sub nr. 13640/19.07.2022;
- avizul comisiei  de specialitate nr. 2 – administrarea domeniului public şi privat, gestionarea serviciilor de interes local;
	În temeiul prevederilor art. 108 lit. „c”, art. 129  alin. (2), lit. „c”, alin. (6) lit. ”b” şi art. 139 alin. (1) şi alin. (3) lit. „g” şi ale art. 196 alin. (1) lit. „a” din O.U.G. nr. 57/2019 privind Codul administrativ,
	Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă modificarea contractului de închiriere nr. 4683/3.05.2010 în sensul înlocuirii locatarului  S.C TELEKOM ROMÂNIA COMMUNICATION S.A cu  locatarul S.C. ORANGE ROMANIA COMMUNICATIONS S.A.
Art.2.  Se aprobă prelungirea termenului în cazul contractului de închiriere nr. 4683/3.05.2010 pentru o perioadă de 3 ani, respectiv până la data de 20.07.2025.
Art.3. Se împuterniceşte primarul oraşului să semneze actul adiţional la contractul de închiriere menţionat la art. 1, în condiţiile prezentei hotărâri.
Art.4. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice, precum şi locatarului şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
              PREŞEDINTE DE ŞEDINŢĂ, 
                      BIŢĂ  PAUL
                     
      CONTRASEMNEAZĂ
                                                                               SECRETAR GENERAL,
                                                                              TUDOR FLORINA NELI 

Boldeşti-Scăeni, 26.07.2022

A  V  I  Z
===========
- asupra proiectului de hotărâre privind modificarea contractului  de închiriere nr. 4683/3.05.2010 şi prelungirea termenului


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind modificarea contractului  de închiriere nr. 4683/3.05.2010 şi prelungirea termenului, am constatat următoarele:
	Potrivit art. 108, lit. c) din OUG nr. 57/2019 privind Codul administrativ, Consiliile locale şi consiliile judeţene hotărăsc, în condiţiile prevăzute în partea a V-a a Codului administrativ, ca bunurile ce aparţin domeniului public sau privat, local sau judeţean, după caz, să fie închiriate.
Pe cale de consecinţă, apreciez că modificarea contractului şi prelungirea perioadei de închiriere trebuie aprobate prin hotărâre a consiliului local.
Faţă de cele de mai sus şi în conformitate cu prevederile art. 243, alin. (1)  lit.”a” din OUG nr. 57/2019 privind Codul administrativ, avizez favorabil acest proiect.



     SECRETAR GENERAL,
     TUDOR FLORINA NELI




